เร่งสูบน้ำออกถ้ำ ปภ.ระดมกำลัง หา 13 ชีวิตทีมหมูป่าติดถ้ำหลวง
ภาพประกอบจากแฟ้มข่าว,ปภ.สั่งระดมสรรพกำลัง จนท.เครื่องมือด้านสาธารณภัย  เพื่อสนับสนุนการค้นหา 13 นักฟุตบอลเยาวชนและโค้ชทีมหมูป่าอะคาเดมีฯ ที่ติดในถ้ำหลวง อ.แม่สาย จ.เชียงราย โดยกำลังเร่งสูบน้ำออกจากถ้ำเต็มที่,เมื่อวันที่ 27 มิ.ย.2561 นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) เปิดเผยว่า จากเหตุการณ์นักฟุตบอลเยาวชนทีมหมูป่าอะคาเดมีแม่สายและผู้ฝึกสอน จำนวน 13 คน ได้พลัดหลงภายในถ้ำหลวง-ขุนน้ำนางนอน ตำบลโป่งผา อำเภอแม่สาย จังหวัดเชียงราย พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ได้มีข้อสั่งการให้กรมป้องกันและบรรเทาสาธารณภัย (ปภ.) ระดมสรรพกำลังเจ้าหน้าที่และเครื่องมือด้านสาธารณภัยสนับสนุนปฏิบัติการค้นหาและช่วยเหลือผู้ที่ติดอยู่ในถ้ำอย่างเต็มกำลัง,ปภ.ศูนย์ป้องกันและบรรเทาสาธารณภัยเขต 15 เชียงราย ได้ส่งชุดเผชิญสถานการณ์วิกฤติ (ERT) พร้อมรถบรรทุกเครื่องสูบน้ำระยะไกล รถไฟฟ้าส่องสว่าง รถดับเพลิงในอากาศควบคุมระยะไกล (ULF) เครื่องมือตรวจวัดก๊าซแบบพกพา พัดลมระบายอากาศ สนับสนุนการปฏิบัติการค้นหาอย่างต่อเนื่องมาตั้งแต่วันที่ 24 มิถุนายน 2561 โดยภารกิจเร่งด่วนขณะนี้คือการพร่องน้ำออกจากถ้ำ ซึ่งได้ติดตั้งเครื่องสูบน้ำเร่งระบายน้ำที่ท่วมขัง เพื่อให้หน่วยค้นหาสามารถปฏิบัติการค้นหาได้อย่างต่อเนื่อง,นอกจากนี้ ยังได้ส่งทีมค้นหาและกู้ภัยในเขตเมือง Urban Search and Rescue : USAR จำนวน 14 นาย จากส่วนกลางและศูนย์ป้องกันและบรรเทาสาธารณภัยเขต 10 ลำปาง เขต 15 เชียงรายพร้อมเครื่องมือค้นหาและอุปกรณ์กู้ภัยชนิดพิเศษ อาทิ เครื่องมือตรวจวัดก๊าซแบบพกพา เครื่องระบุตำแหน่งด้วยสัญญาณดาวเทียมแบบพกพา กล้องค้นหาผู้ประสบภัย เครื่องไต่เชือกระบบไฟฟ้า ชุดขาหยั่งสำหรับทำจุดโยงยึด สนับสนุนปฏิบัติการค้นหาทางบก โดยสำรวจพื้นที่ด้านบนและรอบถ้ำ เพื่อหาช่องทางเข้าภายในถ้ำ,ทั้งนี้ ได้กำชับหน่วยปฏิบัติการของ ปภ. สนับสนุนทุกภารกิจอย่างเต็มที่และต่อเนื่องจนกว่าจะช่วยเหลือนักฟุตบอลเยาวชนทีมหมูป่าอะคาเดมีแม่สายและผู้ฝึกสอน ได้สำเร็จ.,อ่านข่าว 13 ชีวิตติดในถ้ำหลวง,- ,รองแม่ทัพภาค 3 แถลง ยังไม่พบ 13 ชีวิต ติดในถ้ำหลวง (คลิป), ,-, ตำนานถ้ำหลวงขุนน้ำนางนอน กับเรื่องราวของเด็กติดถ้ำ ,- ,นำมือถือเข้าไป 5 เครื่อง พบสัญญาณ 13 ชีวิต อยู่โถงพัทยาบีช ,- ,ถ้ำหลวงมีอะไร? ทำไม? โค้ชทีมบอล พาเด็กๆ เข้าไป (คลิป) 
ปภ.สั่งระดมสรรพกำลัง จนท.เครื่องมือด้านสาธารณภัย  เพื่อสนับสนุนการค้นหา 13 นักฟุตบอลเยาวชนและโค้ชทีมหมูป่าอะคาเดมีฯ ที่ติดในถ้ำหลวง อ.แม่สาย จ.เชียงราย โดยกำลังเร่งสูบน้ำออกจากถ้ำเต็มที่
ปภ.,ทีมค้นหาและกู้ภัยในเขตเมือง,13ชีวิต,ถ้ำหลวง,เชียงราย,ข่าวทั่วไป